**Допълнителна информация по чл. 33, ал. 1, т. 7 от** **НАРЕДБА № 2 от 17.09.2003 г. за проспектите при публично предлагане и допускане до търговия на регулиран пазар на ценни книжа и за разкриването на информация**

Предоставена от ВГЕ-1 ЕООД с ЕИК 201106713 за шестмесечния период, приключващ на 30 юни 2017 г.

1. Информация за промените в счетоводната политика през отчетния период, причините за тяхното извършване и по какъв начин се отразяват на финансовия резултат и собствения капитал на емитента – няма промени през отчетния.
2. Информация за настъпили промени в група предприятия по смисъла на Закона за счетоводството на емитента, ако участва в такава група – няма промени през отчетния период.
3. Информация за резултатите от организационни промени в рамките на емитента, като преобразуване, продажба на дружества от група предприятия по смисъла на Закона за счетоводството, апортни вноски от дружеството, даване под наем на имущество, дългосрочни инвестиции, преустановяване на дейност – няма промени през отчетния период.
4. Становище на управителния орган относно възможностите за реализация на публикувани прогнози за резултатите от текущата финансова година, като се отчитат резултатите от текущото шестмесечие, както и информация за факторите и обстоятелствата, които ще повлияят на постигането на прогнозните резултати най-малко до края на текущата финансова година – непроложимо.
5. Информация за висящи съдебни, административни или арбитражни производства, касаещи задължения или вземания в размер най-малко 10 на сто от собствения капитал на емитента – неприложимо.
6. Информация за отпуснатите от емитента или от негово дъщерно дружество заеми, предоставяне на гаранции или поемане на задължения общо към едно лице или негово дъщерно дружество, в т. ч. и на свързани лица с посочване на характера на взаимоотношенията между емитента и лицето, размера на неизплатената главница, лихвен процент, краен срок на погасяване, размер на поето задължение, условия и срок.

**Вземания по предоставени заеми от свързани лица**

Дружеството е предоставило заеми на дъщерните си дружества (Шабла Енерджи ЕООД, Еко Ветро Енерджи ЕООД и ВГЕ-2 ЕООД). Основните условия по тези договори са обобщени по-долу:

**1. Договор за паричен заем от 2 август 2010 г., отпуснат на Еко Ветро Енерджи ЕООД:**

* Първоначален лимит на заема – 1,400 хил. евро и 150 хил. щатски долара. Съгласно анекс 3 от 24 декември 2014 г. лимитът на заема е променен на 2,000 хил. евро.
* Цел – покупка на ветрогенератор
* Срок – 3 години след датата на сключване на договора, която е 2 август 2010 г. Съгласно анекс 3 от 24 декември 2014 г. срокът на заема е удължен до 2 август 2017 г.
* Договорена лихва – 4% годишно над тримесечния EURIBOR или LIBOR за съответния период за депозитите в евро и щатски долари; плащането (главница и лихва) ще се извършва на датата на падежа (лихви се начисляват за всеки тримесечен период).

Дружеството възнамерява да капитализира заема, отпуснат на Еко Ветро Енерджи ЕООД. Съгласно акт за назначаване на вещи лица от 30 юни 2017 г., е започната процедура по оценяване на отпуснатия заем.

**2. Договор за паричен заем от 2 август 2010 г., отпуснат на Шабла Енерджи ЕООД:**

* Първоначален размер на заема – 1,050 хил. евро и 150 хил. долара. Съгласно анекс 3 от 24 декември 2014 г. лимитът на заема е променен на 2,000 хил. евро.
* Цел – покупка на ветрогенератор
* Срок – 3 години след датата на сключване на договора, която е 2 август 2010 г. Съгласно анекс 3 от 24 декември 2014 г. срокът на заема е удължен до 2 август 2017 г.
* Договорена лихва – 4% годишно над тримесечния EURIBOR или LIBOR за съответния период за депозитите в евро и щатски долари; плащането (главница и лихва) ще се извършва на датата на падежа (лихви се начисляват за всеки тримесечен период).

Дружеството възнамерява да капитализира заема, отпуснат на Шабла Енерджи ЕООД. На 24 юли 2017 г. Шабла Енерджи е подало искова молба в Търговския регистър за назначаване на вещи лица, които да оценят заема. Към датата на одобрение на настоящия отчет процедурата не е стартирана.

**3. Договор за паричен заем от 5 декември 2011 г., отпуснат на ВГЕ-2 ЕООД:**

* Първоначален размер на заема – 60 хил. евро
* Цел – финансиране на оперативната дейност
* Срок – 31 декември 2012 г.; предоговорен до 2 август 2017 г.
* Договорена лихва – 4% годишно над тримесечния EURIBOR за съответния период за депозитите в евро; плащането (главница и лихва) ще се извършва на датата на падежа (лихви се начисляват за всеки тримесечен период).

Размерът на неизплатените главници по заемите, предоставени на свързани лица са както следва:

|  |  |
| --- | --- |
|  | **30 юни 2017** |
| ***Главници по заеми, дължими от Шабла, ЕВЕ и ВГЕ-2*** | **хил. лв.** |
|  |  |
| Заем на Шабла Енерджи ЕООД в евро | 788 |
| Заем на Шабла Енерджи ЕООД в щатски долари | 81 |
| Заем на Шабла Енерджи ЕООД в лева | 31 |
| Заем на Еко Ветро Енерджи ЕООД в евро | 794 |
| Заем на Еко Ветро Енерджи ЕООД в лева | 69 |
| Заем на ВГЕ-2 ЕООД в евро | 97 |
|  | **1,860** |
| ***Вземания от лихви*** |  |
| Начален баланс | 402 |
| Начислени лихви (заем на Шабла Енерджи ЕООД в евро) | 15 |
| Начислени лихви (заем на Шабла Енерджи ЕООД в щатски долари) | 2 |
| Начислени лихви (заем на Еко Ветро Енерджи ЕООД в евро) | 16 |
| Начислени лихви (заем на ВГЕ-2 ЕООД в евро) | 2 |
|  | **437** |
| **Общо вземания по предоставени заеми** | **2,297** |

**Задължения по получени заеми от свързани лица**

Дружеството е получило заем от компанията майка (Юнит Инвестмънт Н.В.), съгласно сключен договор. Условията по този договор са обобщени по-долу:

* Първоначална стойност на заема – 1,500 хил. евро, а съгласно анекс от 16 август 2010 г. лимитът е определен на 3,500 хил. евро и 450 хил. щатски долара. Съгласно анекс от 16 декември 2010 г. лимитът е променен на 3,650 хил. евро и
* Цел – финансиране покупка на ветрогенератор
* Срок – 3 години след началната дата на договора – 2 август 2010 г.; предоговорен до 2 август 2017 г.
* Договорена лихва – 4% годишно над тримесечния EURIBOR за съответния период за депозитите в евро; плащането (главница и лихва) ще се извършва на датата на падежа (лихви се начисляват за всеки тримесечен период).

Дружеството възнамерява да капитализира заема, получен от компанията майка (Юнит Инвестмънт Н.В.). На 24 юли 2017 г. е подало искова молба в Търговския регистър за назначаване на вещи лица, които да оценят заема. Към датата на одобрение на настоящия отчет процедурата не е стартирана.

Размерът на заема, получен от Юнит Инвестмънт Н.В. е, както следва:

|  |  |
| --- | --- |
|  | **30 юни 2017** |
| ***Главници по заеми, дължими на Юнит Инвестмънт Н.В.:*** | **хил. лв.** |
|  |  |
| Заем в евро | 4,146 |
|  | **4,146** |
| ***Дължими лихви*** |  |
| Начално салдо | 716 |
| Начислени лихви  | 76 |
|  | **792** |
| **Общо заеми и привлечени средства** | **4,938** |

**Предоставени заеми от свързани лица**

Дъщерното дружество на ВГЕ-1, Еко Ветро Енерджи ЕООД е предоставило заем на Шабла Енерджи ЕООД (дружество под общ контрол). Условията по заема са обобщени по-долу, както следва:

* Лимит до 100 хил.евро
* Падеж – 2 август 2017 г.
* Договорена лихва – 4% годишно над тримесечния EURIBOR за съответния период за депозитите в евро;
* Плащането (главница и лихва) се извършва на датата на падежа на заема, като лихвите се начисляват за всеки тримесечен период.

Няма движения по заема за периода, приключващ на 30 юни 2017 г.

**Задължения по банкови заеми**

**Заем, получен от Демир Халк Банк (Холандия) Н.В.**

Основните условия по този договор са обобщени по-долу:

**Общ заем, Специални Условия на Договора за паричен заем от 2 юни 2014 г.:**

Общият лимит на заема е до 10,000 хил. евро, като средствата са разпределени поравно между ВГЕ 1 ЕООД, Еко Ветро Енерджи ЕООД и Шабла Енерджи ЕООД. Всяко едно от трите дружества е кредитополучател, длъжник, съдлъжник и взаимен гарант по договора за кредит, като всеки един от кредитополучателите ще отговаря солидарно заедно с всички останали кредитополучатели за всички непогасени суми. Във всички случаи всеки кредитополучател ще отговаря като съдлъжник и взаимен гарант на останалите кредитополучатели за суми до 11,000 хил. евро.

* Цел – рефинансиране на заем от Банк Позитиф
* Падеж – 1 юли 2024 г.
* Договорена лихва – 5% годишно плюс тримесечния юрибор;
* Гарант – компанията майка – Юнит Инвестмънт Н.В., Холандия в размер на 2,000 хил. евро

Неизплатената главница за всяко от трите дружества към 30 юни 2017 г. е в размер на 4,975 хил. лева.

Съгласно договора за заем от Демир Халк Банк, към края на всеки период трите дружества трябва да разполагат общо със сумата от 1 млн. евро по сметките, обслужващи заема.

Джем Ширин Ерхан Озил

Управител Управител

ВГЕ-1 ЕООД

26 юли 2017 г.

София, България